Downloaded from YTS.MX
Official YIFY movies site: YTS.MX
Kan du fortælle mig,
hvad der er galt med sorte?
Hvad der er galt med sorte?
Hvad er der galt med sorte?
Hvad mener du med det?
Hvad er der galt med sorte?
I 1860
modsatte Mississippi-senator Jefferson Davis sig et lovforslag,
der finansierede uddannelse for sorte.
Han retfærdiggjorde det med en historie,
som han sagde, var fra Bibelen.
I det opdigtede eventyr,
da Kain bliver forvist fra Edens Have,
finder han landet Nod.
Og i landet Nod, ifølge senator Davis,
var der dyr og bæster,
som blev skabt før mennesker, før Adam og Eva.
Og blandt disse bæster
var en særlig dyrelignende gruppe med mørkere hud.
Senator Davis talte om sorte.
"Sort underlegenhed er Guds vilje,"
sagde han, "som vores historie bekræfter."
Det er historien, senator Davis fortalte,
den samme senator Davis, som senere blev præsident
for Amerikas Konfødererede Stater,
for at retfærdiggøre idéen om,
at uligheden mellem den sorte og hvide race
var stemplet fra begyndelsen.
PRÆSIDENT FOR KONFØDERATIONEN
Hvad sker der, når vi fortæller disse historier og myter om,
hvem sorte er,
og hvad deres rolle i samfundet er?
Disse historier, som handler om det, som er galt med sorte,
bliver en del af baggrundsforståelsen,
som hjælper med at sprede idéer,
falske idéer, om sorte.
Vi må se på vores historie med et nøgternt perspektiv.
Der foregår en kamp,
en betydningsfuld kamp, om idéer.
Så spørgsmålet er:
"Hvordan sætter vi spørgsmålstegn ved det, vi bliver givet,
og det, vi indtager?"
Fordi nogen designer det.
Designer de det til vores fordel eller deres?
STEMPLET FRA BEGYNDELSEN
BASERET PÅ BOGEN AF DR. IBRAM X. KENDI
Når vi ser på race,
må vi se på det faktum, at race ikke altid var en selvfølge.
Vi krydsede havet, og vi var Fula,
vi var Igbo, vi var Yoruba,
Wolof, vi var Mandinka.
Men på den anden side af Atlanterhavet
blev vi ét samfund.
Vi antager ofte, at race kun handler om ens hudfarve,
ens hårkvalitet eller den slags.
Det handler om slaveri.
Det er vigtigt, at folk ved, at den oprindelige såkaldte "slave",
når folk tænkte på den slave,
var det ikke folk, som lignede mig.
Det vesteuropæiske slavemarked
havde været domineret i hundredvis af år af østeuropæiske slaver.
Roden til ordet "slave" er "Slav".
Så hvorfor slavebinder vi pludselig hovedsagelig afrikanske mennesker?
OPFINDELSEN AF SORTHED
Vi må huske, at slaveri er en del af menneskets historie.
Mennesker har slavebundet hinanden,
så længe der har været imperier, stater og krig.
Men der sker noget nyt i 1444.
Det er på det tidspunkt, den første store last af fanger,
som blev taget til fange af portugiserne i Senegambia,
bliver bragt til Portugal for at blive solgt.
Jeg ser det som begyndelsen
på det, der bliver den transatlantiske slavehandel.
Prins Henrik af Portugal
så værdien af afrikanere på de vesteuropæiske slavemarkeder.
De var mere værdifulde end østeuropæiske slaver,
fordi det var sværere for dem at flygte og blande sig med befolkningen.
Så han finansierede ekspeditioner til kilden.
Og da prins Henrik ankom til Afrika,
fik han mulighed for at tage noget.
Hans metode til at få det, som han ville have, fungerede.
JERNKRAVE FORHINDRER FLUGT
Prins Henrik ville ikke indrømme,
at han voldeligt og brutalt gjorde afrikanere til slaver for at tjene penge.
Så han bad en kongelig kronikør ved navn Gomes Zurara om
at skrive hans historie.
Gomes Zurara retfærdiggjorde hans slavehandel ved at sige,
at prins Henrik ville redde mennesker,
og at folk i Afrika var underlegne, som bæster.
De har levet som bæster
uden nogen skik som fornuftige væsener.
De forstår ikke det gode,
men lever som dyriske dovendyr.
Gomes Zuraras bog var ikke bare den første vigtige tekst
af en europæer skrevet i Afrika.
Den blev en bestseller.
De racistiske idéer om afrikanere som dyr
begyndte at cirkulere i Vesteuropa.
Bogen naturliggør de racistiske hierarkier.
De indoktrinerer os.
Sådan fungerer populærkultur, og sådan virker magt, ikke?
Vi ved det ikke, før det er gjort.
For at man kan gøre det
og have det godt med det,
skal man finde en grund til, at det er i orden.
Ellers er det brutalitet,
tyveri, mord og voldtægt.
Ingen vil opfatte sig selv sådan, okay?
Gomes Zurara skrev,
at folk med forskellige hudfarver og sprog
fra forskellige kulturer og nationer
var ét folk, ét sort folk,
ét sort folk værdigt til slaveri.
Sorthed.
Hvad er der galt med dem?
Sorthed.
Ingen i byen kan bruge dem. Ingen kan lide dem. Ingen vil have dem.
Nogle negere er rene, andre er ikke.
Gid, jeg havde lidt kylling.
Negeren i dette land står for kønssygdom,
prostitution, spil
og forbrydelser.
Wetback, sandneger, skide pikslikkende kælling!
Tag hjem, hvor du kommer fra!
-Se, hvad du laver! -Det er mit kvarter.
Og du har taget de skøre folk med.
-Tag den. Se. -Godt.
Fjern den skide…
-Ud af min bygning. -Jeg ringer til politiet.
Det sker, fordi vi er sorte.
Hvad vil vi som mennesker gøre ved vores Sorthed?
Skjule den?
Nogen fortalte en løgn en dag.
De gjorde alt sort grimt og ondt.
Kig i din ordbog og se synonymerne for ordet "sort".
Gomes Zurara opfandt Sorthed,
men han skabte ikke nødvendigvis hvidhed.
Og hvidhed som konstruktion
begyndte først at dukke op
i 1500-tallet og i 1600-tallet.
OPFINDELSEN AF HVIDHED
I starten af slavehandlen her i USA
var sorte ikke de eneste slaver.
Vi havde kontraktansatte tjenere fra Europa, som ville bo her,
og de levede under forhold, der ofte var et skridt over slaveri.
TJENERNE OG SLAVERNE ER ANSAT SAMMEN
DE VENDER JORDEN OG PLANTER TOBAK
EN TJENER MÅ IKKE FORLADE
SIN HERRE DAG ELLER NAT
HAN MÅ IKKE LEGE
ELLER INDGÅ ÆGTESKAB
Hvide godsejeres største frygt var,
at hvide kontraktansatte tjenere og sorte slaver ville finde sammen
med en fælles interesse i at kæmpe mod den hvide elite.
Og det blev tydeligt, at det var en reel mulighed,
under en hændelse kaldet Bacons oprør,
hvor sorte og hvide gik sammen
for at gøre oprør mod hvide godsejere.
Men det handler ikke om min befrielse.
Det handler også om din.
Hvis vi arbejder sammen,
gør vi det ikke for de stakkels sorte.
Vi gør det for hinanden.
BLIVE VREDE, ORGANISER JER
TAK, GRÅDIGHED. VI TAGER OVER
Det er trist at se, at der er folk, der hæmmer
den udvikling og det fremskridt, som vores land kan opleve,
hvis vi står sammen
og bruger mangfoldighed som en nøgle.
Uanset om du er fra syd, nord, øst eller vest,
om du er neger, bondeknold eller Yankee,
så kæmper vi sammen.
Er det for meget at bede om,
at vi bliver vist menneskelig værdighed?
Hvorfor fanden skulle vi være bange for at dø,
hvis I nægter os retten til at leve?
Bacons oprør var i stand til at vælte Virginias hovedstad.
KLASSEKRIG FORUDE
Det skræmte velhavende hvide slaveejere.
EN PROKLAMATION UNDERTRYKKELSE AF OPRØRET I VIRGINIA
De så foreningen af hvide tjenere og afrikanske slaver
som deres Armageddon.
Det gjorde det meget klart for hvide godsejere,
at de måtte investere mere
i at adskille kontraktansatte tjenere og slaver.
De skabte et helt juridisk apparat
for at give kontraktansatte privilegier,
alene fordi de var hvide,
som sorte ikke kunne have.
I sidste ende var nogle af de hvide tjenere
i stand til at bryde deres kontrakt,
og så kunne de modtage jord
og tjene penge.
Og pengene, de fik,
gjorde dem i stand til at købe en af dem,
som stod ved siden af dem under Bacons oprør.
Og så vendte de sig og sagde til deres tidligere kammerat:
"Du er i din position, og jeg er i min,
ikke på grund af racistisk lovgivning.
Du er i din position, fordi du er underlegen."
De vil smide hvide børn og farvede børn
i integrationens smeltedigel,
og ud af den kommer en uensartet, mulat, blandet klasse af mennesker!
Begge racer vil blive ødelagt i sådan en bevægelse.
Amerika blev bygget af og til
hvide kristne folk i denne nation!
USA!
Det er ikke kun et spørgsmål om værdier.
Det er også et spørgsmål om national overlevelse.
Vi har intet valg.
Hvis vi lærer vores børn at hade Amerika,
så vil der ikke være nogen tilbage til at forsvare vores flag
og beskytte vores land og dets frihed.
HVIDE LIV BETYDER NOGET
Det er begyndelsen på idéen om,
at hvidhed i sig selv er en fordel, et privilegium, en status,
som hvide mennesker bør ville have
på bekostning af sorte.
-Hvide mennesker… -Hvide mennesker…
Lige rettigheder for hvide.
Det hele tilhørte den hvide mand.
Den hvide mand, hvem ellers?
Et hvidt flertal…
Vi er hvide, og vi er stolte af at være hvide.
Jeg er hvid!
Hvidhed er en idé om,
hvem der har ret til visse privilegier i et samfund.
Hvidhed forhindrer en i at være på bunden, selvom man er fattig,
flad eller fordrevet.
Det er noget, der har været kernen i det,
hvid amerikansk identitet er.
Der er noget, man ved, at man altid har i forhold til andre.
Engang, hvis man var polak og kom her, var man ikke hvid, men polak.
Var man italiener og kom her, var man ikke hvid, men italiener.
Men et eller andet sted fandt folk ud af:
"Hvis vi samler os under hvidhedens paraply,
kan vi beskytte vores fællesinteresse, så ingen får adgang til vores magt."
Hvidheden gør dem blinde over for,
hvem de sande røvere er.
Dem, det rent faktisk gavner,
er en lille gruppe rige hvide elitefolk,
som fortsætter med at akkumulere rigdom og magt
ved at stå på ryggen af andre.
Hør vores stemme!
Der er hvide, som er fattige,
og de tror, kilden til deres smerte…
SYDLIGE LIV BETYDER NOGET!
…er folk, som ikke ligner dem.
Negere, skrid ad helvede til!
Folk udefra skal ikke hjælpe os med vores problemer.
Vi har klaret os i mange år,
og vi vil fortsætte med at klare os og at være hvide.
I kan ikke erstatte os!
Race findes ikke. Race er ikke videnskabeligt bevist.
Man kan ikke spore folks race i deres dna,
men det har så mange sociale konsekvenser,
fordi så mange folk tror på myten.
Tror du, en negerfamilie, der flytter hertil, vil påvirke samfundet som helhed?
Nogle af dem er virkelig beskidte.
Men jeg har intet imod det, hvis de holder kvarteret rent.
Det afhænger af negertypen.
Hvis de er som negeren, der arbejder for mig,
en fin, retskaffen kvinde, som er stolt af at være neger,
stolt af sin race,
ren og flittig,
så har jeg intet imod det.
Der er en midlertidig præmie,
som hvidheden elsker at dingle foran os andre.
En midlertidig præmie bestående af accept og opløftelse.
Hvis man går på de rigtige skoler og taler kongens engelsk,
og man ikke går over stregen, og man siger sandheden,
men ikke så meget, at hvidheden føler sig dårligt tilpas.
Hvis man er den rigtige slags neger.
MYTEN OM ASSIMILATION
Lad mig sige det sådan her.
Vi er stolte af at være sorte
og af vores sorte arv.
Men det hvide Amerika accepterer ikke,
at det er et multiracialt samfund.
De har altid set på Amerika som hvidt,
så al propaganda er rettet mod os for at overbevise os om,
at vi skal blive hvide, før de vil acceptere os.
Der er ingen anden måde. Jeg kan ikke tænke afrikansk, irsk eller norsk.
Jeg skal tænke i det samfund, jeg lever i, og det er et hvidt samfund.
Generer det dig at blive kaldt afroamerikaner?
Ja, for jeg er kausoinasiat.
Kausoinasiat?
PSP HVID KOMMER
Assimilationsidéer er problematiske,
fordi de opmuntrer folk til
at skifte ham til noget, som hvide vil godkende,
og hvide ikke føler sig truet af,
som hvide kan føle sig trygge ved.
"Kan du ikke bare være hvid?" Assimiler.
Hvis man er sort og lever en moderne sort oplevelse,
har man nok skiftet kode på et tidspunkt.
Unge blod, et godt råd.
Brug din hvide stemme.
Jeg har ingen hvid stemme.
Du ved, hvad jeg mener. Du har en hvid stemme derinde.
Brug den.
Jeg prøver at hjælpe dig.
Assimilationister holder fast i idéen om, at en racialiseret gruppe skal ændre sig.
"De skal arbejde hårdere, værdsætte uddannelse
og tænke mere på deres helbred."
STOLTHED OVER VORES RACE KRÆVER, AT VI ER LYSE OG TILTRÆKKENDE
Det er en anden gentagelse af mindreværd, at der ikke er nogen værdig i det, du har.
Enten må du assimilere,
eller du må skabe en anden infrastruktur,
som forklarer din problematiske tilstedeværelse.
En elev fik at vide, at han ikke må gå på scenen til dimissionen
eller gå til timer, før han klipper sine dreadlocks.
Der er noget progressivt i det,
fordi man tror, folk kan ændre sig.
Brødre skal trække bukserne op.
Du går forbi din mor, din bedstemor.
Tænk dig om, og vis respekt for andre mennesker.
VI ER BEDRE END DET!
Vær opmærksom,
og tænk på, hvad der er blevet præsenteret som acceptabel adfærd.
GENCIVILISER DIG
Det er det omkvæd, vi hører,
hvad enten det er i 2021 eller i 1821.
SE, DET DÆKKER DET SORTE
Der er noget i dig, enten i din krop eller din kultur,
som skaber den forskel, vi ser på.
Hvem har lært dig at hade dit hår?
Hvem lærte dig at hade din hudfarve
i en sådan grad, at du bleger den for at blive som den hvide mand?
Hvem lærte dig at hade formen på din næse
og formen på dine læber?
Hvem lærte dig at hade dig selv
fra toppen af dit hoved til dine fodsåler?
I det 18. århundrede
argumenterede europæiske og amerikanske filosoffer for,
at sorte kun skulle arbejde.
At sorte kroppe kun er egnet til hårdt arbejde,
fordi den højeste form for menneskelig udtryk er europæisk,
og den laveste form er afrikansk.
At det eneste sted, hvor god kunst og højere tænkning sker,
er i Europa eller blandt folk af europæisk afstamning.
De er så vant til de historier, de har fortalt om sorte,
at de ikke kan forestille sig,
at en sort kvinde kunne producere kunst.
Jeg, ung i livet, af en grusom skæbne
Blev revet fra Afrikas fine, glade sæde
Hvilke ulidelige kvaler uden trøst,
Hvilken sorg tynger mine forældres bryst?
ET DIGT AF PHILLIS, EN NEGERPIGE, I BOSTON
Phillis Wheatley var den første sorte kvinde,
som udgav en poesibog i Nordamerika.
Den chokerede alle.
Den rystede forestillinger om afrikanere
og deres intellektuelle evner.
DIGTE OM FORSKELLIGE EMNER, RELIGIØSE OG MORALSKE
Der var noget ved poesi,
som var en kunstform,
der gav afrikanere mulighed for at opleve følelser
ud over det trivielle.
Men selvfølgelig var der folk, som sagde:
"De digte blev ikke skrevet af den sorte pige.
Det er vanvittigt. Det er umuligt."
Så det resulterede i,
at en gruppe højtstående hvide mænd i Boston samledes for at undersøge det.
Og de indkaldte Phillis Wheatley for at finde ud af,
om hun virkelig havde skrevet digtene.
Under afhøringen bliver hun bedt om at bevise,
at hun er mere end det, de hvide mænd ser hende som,
"kun" en sort kvinde, "kun" en slave.
Det er et eksempel på, at sorte kvinder skal bevise deres værd,
og det er en antagelse om,
at hvide mænd har ret til at bede om, at man beviser sit værd.
Alle sorte kvinder har et Phillis Wheatley-øjeblik.
Det mest smertefulde øjeblik var, da en kollega sagde:
"Jeg bliver af og til bekymret, når du taler.
Fordi du lyder uvidende,
og du er afroamerikansk,
så jeg vil ikke have, at folk antager noget om dig."
Og jeg sagde:
"Nu skal jeg sige dig én, indsæt bandeord, ting.
Hvis en, indsæt bandeord, antager noget om mig,
så smider jeg mit cv foran personens fødder."
Vi, hvis navne er underskrevet,
forsikrer verden om,
at digtene, som er nævnt på næste side,
blev, som vi i sandhed tror, skrevet af Phillis, en ung negerpige,
der for få år siden blev bragt hertil som en ukultiveret barbar fra Afrika.
Når vi ser på Phillis Wheatleys poesi,
så konfronterer hun…
IGEN ER NATURENS ANSIGT FORNYET
…holdningen om, at hun er mindre værd.
SOM STADIG FREMSTÅR HARMONISK, RETFÆRDIGT OG GODT
Hun mente, at der ikke var noget galt med hende.
Det, Phillis Wheatley gør, er farligt.
Hele koloniens økonomi står på spil.
Den har brug for sorte arbejdere.
Den har ikke brug for og vil ikke have sort kunst.
Hvis vi erkender, at sorte kvinder kan skabe kunst,
hvad må vi så ellers erkende?
"Du, gådefulde kvinde, der eksploderer
Fra skyer og tarme, flodbredder, knæskaller, årer og horisonter
Tunger broderet med øjenvipper
Du brænder i min hals
Jeg går i dine fodspor og synger Du er her, du er der
Du forsvinder aldrig
Jeg ved, du er sød som en sommerfugl
Dine læber smager af havet
Årene støvet af hendes historie
Forvent lys
Dine hænder gør oprør af smerte Kollaps i ny bøn
Rør det vestlige farvede glas
Hvor spøgelser forpligter sig til militærblod"
Hvis vi forener nåde med magt
Og måske med ret
Så bliver kærlighed vores arv
Og ændrer vores børns fødselsret
Så lad os efterlade et land
Bedre end det, vi stod tilbage med
Hvert åndedrag fra mit bronze-bankede bryst
Vi vil gøre den sårede verden forunderlig
Vi rejser os fra vestens guldbelagte bakker
Vi rejser os fra den forblæste nordøst
Hvor vores forfædre realiserede revolution
Vi rejser os fra de søomkransede byer i de midtvestlige delstater
Vi rejser os fra den solrige syd
Vi genopbygger
Halvfjerds år i disse folks verden
Barnet, jeg arbejder for, kalder mig "pige"
Jeg siger: "Ha! Ha! Ha! Ja, frue!"
For arbejdets skyld
For stolt til at bøje mig, for fattig til at knække.
Så
jeg ler!
Indtil jeg får ondt i maven
Når jeg tænker på mig selv
De får mig til at bryde sammen af grin
Jeg grinede så højt
At jeg næsten døde
Historierne, de fortæller, lyder som løgn
De dyrker frugt, men spiser skallen
Jeg ler
Indtil jeg begynder at græde
Når jeg tænker på mig selv
Det kunne og stammede fra at leve på dødens afsats
De holdt min race i live
Ved at bære masken!
Når vi tænker på hvidt overherredømme,
når vi tænker på racisme,
når man trækker gardinet fra,
ser man snavs.
Der er en myte om grundlæggelsen af dette land.
Folk ønsker at slette
amerikansk historie, som den var.
EJEDE OVER 100 SLAVER
EJEDE CIRKA 178 SLAVER
Hvidt overherredømme har været indlejret
i dette land siden grundlæggelsen.
EJEDE OVER 600 SLAVER
Skal jeg tale om Thomas Jefferson?
Okay.
Thomas "Modsigelse" Jefferson.
Der er få mennesker, jeg foragter mere.
Thomas Je…
Thomas Jefferson…
AKTIVIST OG UNDERVISER
Jefferson var fuld af lort.
Han var klar over grusomhederne,
som eksisterede i slaveri, men han var ikke villig til
at slippe det på grund af det, slaveri gjorde for…
For ham.
På den ene side
var han imod slaveri.
Men på den anden side var han imod afskaffelse.
Så han kritiserede slaveri, især tidligt i sin karriere.
Men han kritiserede også folk, som forsøgte at afskaffe slaveri.
Det er paradokset i Amerikas kerne.
Du siger "Frihed", men har slaver.
Ser du, jeg skal skrive Uafhængighedserklæringen.
Som børn lærer vi at elske Thomas Jefferson
på grund af alt det, han gjorde for vores land,
men for nogle er han en skurk.
Hr. Jefferson…
Og når vi kun taler om den ene side,
bliver skurken slettet,
så Thomas Jefferson er stadig meget romantiseret.
Hvad er der galt?
Jeg er bange.
For hvad?
Blanding af racer er en nedbrydning,
som ingen elsker af sit land,
ingen elsker af udmærkede mennesker,
uskyldigt kan godkende.
Jeg har en stor aversion mod det.
Thomas Jefferson talte
så grimt om sorte kvinder.
Han kaldte dem utiltrækkende.
Han sammenlignede dem med orangutanger.
Men han kunne ikke få nok af Sally Hemings.
Hvor mange børn fik han med den kvinde?
Han blev ved med…
PROFESSOR OG FORFATTER
…at voldtage
Sally Hemings, som var en teenageslave.
Det er Thomas Jefferson.
Han hylder demokratiets sprog,
mens han avler
ejendom til Monticello.
Disse hvide mænd som Thomas Jefferson
rationaliserede seksuel vold mod sorte kvinder
ved at sige, at det ikke var seksuel vold.
MYTEN OM SORT HYPERSEKSUALITET
En af de stærkeste myter om sorte kvinder,
der kom ud af slaveritiden,
var ikonet med den sorte Jezebel.
Det skulle være en sort kvinde,
som var fuldstændig styret af sine seksuelle lyster.
Hun var medfødt tilbøjelig til altid at være hyperseksuel
og ville have sex.
Hvis man accepterer det faktum, hvem får så ikke skylden?
Hvilke typer oplevelser kan vi så overse eller ignorere?
Det var en undskyldning for hvide mænds voldtægt af slavekvinder.
Ved at konstruere sorte kvinder som promiskuøse, kan de sige:
"De ville have det.
De lagde an på mig og forførte mig."
Det er en forestilling i amerikansk populærkultur,
som er blevet så almindelig,
at jeg ikke er sikker på, at skaberne ved,
at det er det, de startede.
Vi ser det i måden, hvorpå folk beskriver sorte piger
som "hurtige."
Føler du dig chikaneret, så send ikke blandede signaler.
Det er et af problemerne her.
Det er ikke kun mænds adfærd, men også kvinders.
HUN SKAL OPFØRE SIG SOM EN UNG JEZEBEL
HUN ER BESAT AF JEZEBELS ÅND
HUN SPILLER MED PÅ JEZEBEL-MYTEN
Vi må forstå, at seksuel vold var grundlæggende for slaveriets vold.
Slavekulturen var voldelig.
Seksuel vold var en del af kulturen.
OFFER FOR HVIDE VOLDTÆGTSMÆND
MYNDIGHEDERNE IGNORERER VOLDTÆGT AF NEGERMOR
VOLDTÆGT AF NEGERKVINDE IGNORERES
Der er intet samtykke. De kan ikke sige nej.
En slave kan ikke blive voldtaget.
Sorte kvinder blev udsat for så mange overgreb,
at det gør deres oplevelse som slaver anderledes
og gør studier af deres kamp anderledes.
Hvide slaveejere forsøgte at dække over seksuelle overgreb på sorte kvinder,
men en kvinde nægtede at tie.
Harriet Jacobs var den første kvinde,
som skrev sin egen slavefortælling.
Og hun skriver den på en måde,
hvor hun beskriver, hvad sorte slavemødre gik igennem.
HÆNDELSER I EN SLAVEPIGES LIV SKREVET AF HENDE SELV
Læser,
jeg tegner ingen imaginære billeder af sydstatshjem.
Slaveri er forfærdeligt for mænd, men langt mere forfærdeligt for kvinder.
Kvinder har uret og lidelser og ydmygelser, som er deres egne.
Min herre mødte mig overalt og mindede mig om, at jeg tilhørte ham,
og svor ved Himmel og Jord, at han kunne tvinge mig til underkastelse.
Han befolkede mit unge sind med urene billeder,
som kun et modbydeligt monster kunne finde på.
Gør, som jeg siger.
Jeg så en mand, der var 40 år ældre,
bryde naturens helligste bud dagligt.
Han sagde, jeg var hans ejendom,
og at jeg var underlagt hans vilje i alt.
Min sjæl gjorde oprør mod det onde tyranni.
Men hvor kunne jeg søge beskyttelse?
De gemte mig i Slangesumpen,
indtil min onkel Phillip havde forberedt et skjulested til mig.
Jeg var i færd med at sætte alt på spil.
Og hvis det mislykkedes…
…hvad ville der så ske med mig og mine fire børn?
Jeg havde fået et skjulested hos min bedstemor.
Et lille skur, som kun havde været beboet af rotter og mus.
Jeg hungrede efter luft mere end lys.
Men jeg var ikke trøstesløs.
Jeg hørte mine børns stemmer.
Der var glæde
og tristhed i lyden.
Mine tårer strømmede.
Jeg boede i det lille dystre hul i næsten syv år.
Læser, min historie ender med frihed.
Jeg skriver ikke om mine oplevelser for at tiltrække opmærksomhed.
Det havde været mere behageligt at være tavs
omkring min egen historie, men jeg vil tilføje mit vidnesbyrd.
Jeg vil gøre kvinderne i Norden opmærksomme på,
at to millioner kvinder i Syden
stadig er i trældom
og lider, som jeg led.
For de fleste, langt værre.
Jeg vil fortælle folk i de frie stater,
hvad slaveri virkelig er.
Den dominerende slavefortælling i USA
omfattede ikke kvinder.
Harriet Jacobs er den første, og jeg tror ikke,
at en bølge af sorte kvinder havde fortalt deres historier som slaver,
hvis Harriet Jacobs ikke havde åbnet døren,
så nogle af de samtaler, især de svære samtaler, kunne finde sted.
Det er vigtigt, at Jacobs fortæller sin historie,
for uden hendes historie ville vi ikke forstå, hvordan seksuel rovdrift
var indbygget i systemet, som angiveligt handlede om arbejde.
Og ironisk nok antog historikere, at den blev skrevet af en hvid kvinde,
en abolitionist, fordi de mente, at den var for dramatisk.
Hendes livshistorie kunne ikke være sand.
Kvinder som Harriet Jacobs ved, at arkivet forsøger at eliminere dem.
De ved, at det ikke er meningen, at de skal fortælle deres historier.
Så når de fortæller deres historie,
er det vigtigt, at vi er opmærksomme på den.
RETFÆRDIGHED ER ALT, HVAD VI ØNSKER EN UPARTISK RETSSAG
Skabelsen af et fjendtligt miljø,
med eller uden fysisk kontakt,
er sexchikane.
Jeg kan ikke engang forklare, hvordan jeg har det, selv nu.
Ingen kan vide,
om jeg kunne sidde her nu,
og fortalt dig, hvad der skete.
Til enhver tid og i ethvert rum
kan jeg som sort kvinde blive udsat for racisme, sexisme,
homofobi, klassicisme, blive voldtaget, banket og brændt levende,
og ikke en eneste sjæl vil erkende mit fravær fra dette univers
fordi jeg er ubetydelig, fordi jeg er en sort kvinde.
Skal jeg være en dame? Jeg skal være ondskabsfuld
Leg med mig som en hund
Brug mig som trofæ og vis mig frem
Brug min vagina til at føde babyer
En udveksling af empati mellem overlevende er blevet et opråb.
RETFÆRDIGHED FOR SORTE KVINDER!
De prøvede bare at blive hørt, set og troet på.
TRO PÅ SORTE KVINDER
Vi fortjener bedre systemer og mere opmærksomhed.
Vi fortjener lederskab,
som vil tale om og anerkende problemet.
Jeg står her
som en overlever af seksuelt misbrug og vold i hjemmet.
For Harriet Jacobs endte det med,
at hendes frihed blev købt for hende.
Og Harriet Jacobs er vred over,
at hun skal gives frihed
gennem hvide abolitionisters indgriben.
For det meste, når jeg taler med mine studerende om abolitionister,
forestiller de sig venlige hvide folk,
som virkelig ofrede sig,
og de tager ikke helt fejl.
Men når jeg tænker på abolitionister, tænker jeg på sorte mænd og kvinder,
som var modige og gjorde utrolige ting.
Jeg ser dem i centrum af bevægelsen,
og hvide allierede og abolitionister står i udkanten.
Desværre lytter folk ikke til minoriteter,
før en person fra flertallet taler for dem eller med dem.
Det krævede hvide abolitionister, men de var problematiske.
FRIHEDENS PIONERER
Der var flere hvide abolitionister, som fulgte tankegangen:
"Ja, slaveri er moralsk forkert, men sorte er ikke ligestillede med mig."
Selv når I holder op med at være slaver,
er I langt fra at være ligestillet med den hvide race.
Om det er rigtigt eller forkert,
behøver jeg ikke diskutere.
Vi ser Lincoln som den store frigører.
Abraham Lincoln!
Fordi han afskaffede slaveriet,
har folk stor respekt for ham.
To afroamerikanske quarterbacks i Superbowl for første gang.
Meget passende er 12. februar Abe Lincolns fødselsdag.
Men hvis man havde en samtale med Lincoln i det 19. århundrede,
ville man nok tænke: "Han er halvskjult racist."
Jeg, som enhver anden mand, går ind for,
at den hvide race får den overlegne position.
Han beskrives ofte som en person,
som så, at slaveri er moralsk forkert, men vi må huske,
at han kun var imod slaveri, fordi han mente,
at økonomien kunne drage fordel af at afskaffe det.
Vi må se på alt det, han sagde,
ikke kun det, han skrev i erklæringen.
Hvis vi gør det, indser vi, at Lincoln er en forvirrende karakter,
især i de sortes historie i Amerika.
Jeg er halvt Abraham Lincoln, så…
Skal jeg falde på knæ og kysse dig?
Nej, men…
Det meste af historien omhandler hvide mænd, så meget,
og har gjort dem til det store hvide håb.
De er befrieren eller frigøreren.
Det er problematisk, fordi sorte berøves deres handlefrihed
og alt det, de har bidraget med i bevægelsen.
MYTEN OM DEN HVIDE FRELSER
I de sidste 18 år har jeg besøgt områder,
hvor de daglige levevilkår er utænkelige,
og det er børnene, der lider mest.
Jeg har gjort mere for sorte amerikanere end nogen anden.
Med undtagelse af Abraham Lincoln
har ingen været tæt på.
Jeg reddede dig i aften.
Så vis lidt påskønnelse, måske.
VI HAR JER
Forestillingen om den hvide frelser er en pendant
til hvidt overherredømme.
Hvis hvidheden hersker,
hvis al magt ligger hos hvide mennesker,
så har hvide magten til at frelse.
Du er en hvid lærer på en sort skole.
Jeg er ikke Hilary Swank i Freedom Writers.
Du er Hilary Swank i Freedom Writers.
Vi ser så mange forskellige manifestationer af det.
Folk viser billeder
af sig selv i et land med et flertal af sorte.
De holder en sort dreng,
og det er deres øjeblik til at vise:
"Se, jeg er sød mod negerne."
Hvis du gør noget på en altruistisk måde,
behøver du ikke bruge mig som kvittering.
Og det er så reduktivt,
hvad de er villige til at gøre,
ikke lytte til dig og finde ud af, hvad der virkelig skal gøres.
Sorte abolitionister er de første abolitionister.
Ingen behøvede sige til slaver:
"Ved du hvad? Slaveri er forkert. Det er dårligt for dig."
Det vidste de godt!
De var de første, der talte om problemet
og institutionens ondskab.
Og jeg synes, det er vigtigt at vise, at sorte frigjorde sig selv.
Men myten om den hvide frelser gør hvide i stand til at se sorte som børn
og sige: "Vi opløfter og udvikler jer,"
som en forælder gør for et barn.
Men sorte siger: "Vi er ikke børn.
I skal ikke lede os.
I skal støtte os og være vores allierede."
Hvis dit mål om at hjælpe undertjente, fattige sorte samfund
kommer fra dine egne undersøgelser,
og der ikke er en sort stemme omkring dig,
så skal du tjekke dit tankelager.
Derfor er det så vigtigt for Lincoln at have folk som Frederick Douglass,
Elizabeth Keckley og andre sorte omkring sig,
som giver ham et alternativt syn på,
hvad sorte er i stand til,
og hvordan frihed skal se ud for dem.
Lincoln sagde indledningsvis meget klart:
"Dette er ikke en afskaffelseskrig, men en krig for at genoprette Unionen."
Og fordi han udstedte Emancipationserklæringen,
sluttede 200.000 sorte mænd sig
til unionshæren de sidste to år af krigen
for at kæmpe det, der nu blev en frihedskrig.
BORGERKRIGEN SLUTTER 1865
PROKLAMATION AF FRIHED FOR MILLIONER!
FRIHED FOR SLAVER!
"REJS DIG SOM EN MAND!", FRI!
Så snart vi var fri, sagde vi: "Nu!"
Vi var i Kongressen, havde senatorer og byggede sorte universiteter.
Vi havde ejendom.
Vi stemte.
Myten om sorts underlegenhed er ødelagt.
Og man ser alt det, sorte ønsker at gøre,
og det, de er i stand til,
når de bemyndiges til at have autonomi og handlefrihed over deres liv.
Det er et fantastisk bevis på sort fortræffelighed.
Og vi var så fortræffelige på en så stor skala og så kort tid,
at det rystede nationen på sin akse,
og den kunne ikke håndtere det.
Sort fremskridt er så skræmmende
for hvide amerikanere,
at de vil gøre alt
for at få magt, de troede, de havde tabt.
Hvide mænd så sorte mænds udøvelse af borgerrettigheder som en trussel.
Så de begyndte straks at konstruere
en meget stærk mytologi omkring den sorte mand,
som altid havde ødelæggelse og voldtægt af hvide kvinder i tankerne.
HVORFOR SKAL JEG ARBEJDE, NÅR DE GIVER MIG ALT DETTE
Racistiske ideer slår rod, hvis de kan blive forbundet
med noget personligt og følelsesmæssigt.
Ved at forbinde idéen om at beskytte
kvinder i ens lokalsamfund
med den påståede trussel fra Sorthed,
forvandler man racistisk vold til dyd.
Og når man gør det,
retfærdiggør det alle mulige forfærdelige handlinger.
MYTEN OM DEN SORTE FORBRYDER
I begyndelsen af 1890'erne var lynchninger på deres højeste,
og begrundelsen for, at så mange sorte blev lynchet,
var, at sorte gjorde alt muligt forkert.
Det handlede ikke kun om folk, som hang i træer,
der blev straffet for forbrydelser, ofte opdigtede, de ikke havde begået.
Lynchningen skulle også skabe frygt,
for ingen af os ville hænge i et træ.
Vi skulle alle se det billede og forstå,
at vi aldrig må gå over stregen,
og at vi skal blive på vores plads.
Ned på jorden!
Hvad fejler du?
Hvide overmagter skabte de stereotyper
for at skabe frygt blandt folk.
Hvis I gør os til truslen, fjerner I vores menneskelighed.
ØDELÆG DEN BRUTALE GALNING
Det er bevidste valg for at holde os tilbage.
SORT LIV PÅ TV: REALISME ELLER STEREOTYPER?
Kriminaliseringen af sorte
har været en vigtig del af hvidt overherredømme i Amerika.
Det er en meget stærk måde
for hvide mennesker at forklare, hvorfor det er vigtigt
for en hvid magtelite at kontrollere og begrænse sorte samfund.
De har gjort så meget galt, at man kan fylde en hel bog.
Men desværre må vi behandle dem som påskeliljer
i stedet for de slyngler, de er.
Vi bør smide dem i fængsel, hvor de hører til.
Sorte liv betyder noget!
Vi bør kalde dem en terrorgruppe.
De er sorte, så ingen må sige det?
Stop det vrøvl. De er mordere og folk, som hader hvide.
Idéerne om kriminalitet og "sort" og race bliver indgroet i den amerikanske fantasi.
Alle, der lever med farvede, må flytte.
Hvorfor?
Man er ikke sikker på gaden. Man kan ikke gå ud.
Når vi tænker på, hvordan kriminelle bliver repræsenteret i medierne,
er de ofte farvede og specifikt sorte mænd.
Horton brød ind i vores hjem.
I 12 timer blev jeg slået, skåret og terroriseret.
Han afsonede en livstidsdom, da guvernør Dukakis gav ham to fridage.
Sorte dræber hvide hver dag.
De voldtager hvide kvinder, hundrede hvide kvinder hver dag.
DOMMER SIGER, AT SORT MAND "LIGNER EN KRIMINEL"
I kender nok statistikken.
Kriminalitet er en amerikansk epidemi.
Ud fra disse statistikker fremkommer et portræt.
Portrættet er et skarpt, stirrende ansigt.
Et ansigt, der tilhører en skræmmende virkelighed i vor tid,
et menneskeligt rovdyrs ansigt, en vaneforbryders ansigt.
Intet i naturen er mere grusomt og farligt.
Der er måder at kriminalisere folk på, uden at det er deres ansigt.
De er ikke kun ungdomsbander længere.
Det er ofte den slags unge, der kaldes superrovdyr.
Ingen samvittighed, ingen empati.
Vi må gå sammen for at sikre, at narkohandlere bliver straffet
hurtigt, sikkert og alvorligt.
Forbrydelse bliver et kodeord
for Sort, for race.
Opfindelsen af sort kriminalitet
er så bevidst designet,
at det gennemsyrer hele kulturen.
Teenagemordere.
Drabsraten for unge overgår nu raten for voksne i dette land.
Unge, der stjal navkapsler, voldtager og myrder nu.
Racistiske ideer bliver forstærket igen og igen
af det, vi ser på tv og i nyhederne,
reklamer, film, sociale medier.
Og mange af de idéer er tavse og diskrete,
fordi de er dækket med fint tøj og forklædninger.
Når vi nærmer os 1930'erne,
er det socialt uacceptabelt at lynche sorte på kamera, ikke?
Men det, vi får, er stadig påkaldelsen af aspekter af Sorthed,
selv når der ikke er sorte karakterer.
I biografen er man ikke bundet til virkeligheden.
Man kan gøre skurken så stor og sort
og magtfuld og forfærdelig, som man vil.
Hold kæft, misfoster!
Julius, du…
Jeg sagde, hold kæft!
Det virker og er læseligt for os som publikum,
fordi vi allerede er blevet trænet i stereotyper om Sorthed,
som vi måske ikke engang indser, at vi fører ind i vores seervaner.
I skal forsvinde med det samme.
Der skete to ting her i går aftes.
Den ene var protesten for den dræbte teenager.
Det andet var lovløshed.
I brand og ude af kontrol.
Nord for St. Louis regerede tyve i natten.
Hænderne op. Skyd ikke!
Sorte er ikke mere voldelige eller farlige end nogen anden gruppe mennesker.
FIRE ANHOLDT FOR INDBRUD
Men vi har lært, at voldens ansigt er sort.
Det får os til at overse hvide mennesker,
som udøver vold,
fordi de åbenbart ikke har voldens ansigt.
Han ligner ikke dræbertypen.
Udbredt fattigdom og adgang til våben
forklarer vold bedre end race.
Men vi har lært, at hvid vold er selvforsvar.
Dødeligt kvælertag i subwayen.
Neely, en tidligere Michael Jackson-imitator,
opførte sig uberegneligt og råbte ad passagerer,
men skadede ingen fysisk.
Pennys advokater siger, at det var selvforsvar.
En kvinde i Florida anklaget for at skyde og dræbe sin nabo.
Politiet siger, at hun skød gennem sin hoveddør
og dræbte Ajike Owens, mor til fire.
Lorincz påstår, at hun handlede i selvforsvar.
Der er en afroamerikansk mand. Jeg er i Central Park.
Han filmer mig og truer mig og min hund.
Jeg bliver truet af en mand i Ramble!
Send politiet straks!
Sanford Politi. Linjen bliver optaget. Det er Sean.
Vi har haft indbrud i mit nabolag, og der er en mistænkelig fyr.
Er han hvid, sort eller latinamerikansk?
Han ser sort ud.
Den potentielle vold, som kommer af at udbrede disse idéer,
den potentielle vold er ekstraordinær.
De talte om George Floyd som under indflydelse,
så han pludselig kunne blive til et dyr.
Ahmaud Arbery løber.
Og bare ved at løbe
bliver han dyrisk i de hvide mænds hoveder.
Disse såkaldt uskyldige idéer
har magten til at inficere folks sind,
så de bruger dem og vrider dem
for at retfærdiggøre massakren på sorte.
En fin beskrivelse kunne være "kulturelle fortællinger."
Jeg kalder det direkte løgne, som folk fortæller sig selv
for at retfærdiggøre opretholdelsen af denne politik og disse uligheder.
RETFÆRDIGHED.
Lynchning var en reaktion,
en racistisk reaktion på,
at sorte klarede sig godt.
Ida B. Wells kiggede på historierne
og de data, der blev produceret for at retfærdiggøre lynchning,
og sagde: "Nej, jeg vil indsamle mine egne data."
Hvis Sydens folk, i forsvar af lovløshed, fortalte sandheden om lynchning,
ville der ikke være et behov for dette forsvar.
Men når de bevidst, ondsindet og konstant benægter fakta,
så må negeren give verden sin side af den forfærdelige historie.
Alle i byen kendte min ven Tommy.
Han ejede et lille hus og sparede op for at åbne en købmandsbutik.
En dag skændtes nogle farvede og hvide drenge om et spil kugler.
Selvfølgelig var de farvede købmænd blevet trukket ind i striden.
Søndagsavisen udkom med uhyggelige overskrifter om købmanden.
Avisen satte ild til racefordomme
og kaldte købmandsbutikken "et tilflugtssted for tyve og skurke."
Fang ham!
Blod!
ARBEJDET UDFØRT MED PISTOLER, IKKE REB. TRE UROMAGERE SKUDT OG DRÆBT
LYNCHNINGEN
En finere, renere mand end ham har aldrig gået på gaden i Memphis,
men han blev myrdet uden større hensyn, end hvis han havde været en hund.
Det åbnede mine øjne for, hvad lynchning virkelig var.
En undskyldning for at fjerne negere, som optjener formuer og ejendom,
og dermed holde racen terroriseret.
LYNCHNING-OPTEGNELSER
Jeg studerede situationen og indså,
at sydstatsborgeren ikke var kommet over sin vrede over,
at negeren ikke længere var hans legetøj,
hans tjener og hans indtægtskilde.
I 1892 BLEV 241 PERSONER LYNCHET.
I løbet af disse år er over 10.000 negere blevet dræbt med koldt blod
uden en formel, juridisk retssag.
Den samme optegnelse viser, at i alle disse år og for alle disse mord
er kun tre hvide mænd blevet retsforfulgt, dømt og henrettet.
SYDENS GRUSOMHEDER - LYNCH-LOVEN
I ALLE DENS FASER
Efter mine forelæsninger blev jeg ofte spurgt af interesserede venner:
"Hvad kan jeg gøre for at hjælpe?"
Svaret er altid:
"Fortæl verden fakta."
EN RØD FORTID.
TABULERET STATISTIK OG PÅSTÅEDE ÅRSAGER TIL LYNCHNINGER I USA, 1892-1894
AF FRØKEN IDA B. WELLS
Når det handler om at fortælle vores historier
og tvinge dette land til at se ærligt på sig selv,
er hun ophavskvinden.
Vi kan se postkortene
med lynchbander og deres koner og børn
stå under en sort krop,
som svinger i et træ,
og vide, at det er forfærdeligt.
Men vi kan kun gøre det,
fordi Ida B. Wells påtog sig opgaven
dengang, da det skete,
med at sikre, at vi ved det, og at vi ikke kan se den anden vej.
Du har lige åbnet min bildør.
Du truer med at hive mig ud af min egen bil.
Ud af bilen!
-Vil du tase mig? -Jeg taser dig! Ud!
Ned, bliv! Ansigtet ned!
-En, to… -Jeg truer ikke betjenten.
Jeg blev truet.
-Nyd forestillingen, folkens. -Mit liv er i fare!
For hvad? Du er altid efter mig. Jeg er træt af det! Det stopper i dag.
Han reagerer ikke lige nu.
Har han en puls?
Nej, mand. Se på ham. Han reagerer ikke lige nu.
-Tjek pulsen. -Er du seriøs?
Lader du ham sidde med knæet på hans hals?
SORT MAND BLEV SKUDT, MENS HAN LØB I GEORGIA
TO MÅNEDER SENERE, INGEN ANHOLDT
SORT MAND SKUDT AF HVID NABO EFTER MÅNEDER MED RACISTISK CHIKANE
EN 11-ÅRIG DRENG RINGEDE TIL 911.
POLITIET SKØD HAM.
POLITIET DRÆBER MANGE FLERE SORTE AMERIKANERE END HVIDE
Politivold er nutidens lynchning.
Statsvold mod sorte i og uden for fængselsceller
er lynchning.
Det er en form for raceterror,
som ikke kun skal straffe en sort person,
men også sende en besked til alle sorte om at blive på vores plads.
Selvom politiets teknik har udviklet sig,
er der en rød tråd.
FRIHED FOR SLAVER!
Hver gang der sker et stort fremskridt…
…kommer der en flodbølge tilbage.
En mur af hvidt overherredømme dukker op og siger:
"Hertil og ikke længere."
OBAMA DRÆBER AMERIKA
Tilbage!
Reaktionen på sort fremskridt
er straf.
Det formuleres ikke sådan.
Det formuleres som problemer med kriminalitet og stoffer.
Men i virkeligheden er det et forsøg på
at genoprette racedominans gennem såkaldt "Orden".
Denne nation må gøre en stor indsats for at bekæmpe kriminalitet.
Vores lands love skal respekteres.
Orden skal opretholdes.
Mine venner, lad budskabet fremgå tydeligt, når jeg siger det i aften.
Kriminalitetsbølgen bliver ikke fremtidens bølge
i Amerikas Forenede Stater.
Regeringens første ansvar
er lov og orden.
Jeg er kandidat for lov og orden.
Når du læser historier om vanskeligheder,
optøjer i Omaha, Cleveland, Brooklyn eller Chicago eller hvor som helst…
Jeg kalder dem oprør.
-Er det oprør? -Ja.
Ser du intet galt med dem?
Jeg tror, at det er folk, der gør oprør mod et system,
som har låst dem inde i ghettoer og udnytter og undertrykker dem,
og de har ingen midler til at nedbryde systemet.
I har ødelagt og forstyrret,
I har fjernet mennesker,
I har ødelagt deres systemer,
og I har kaldt alt det "civilisation."
Og vi, der har lidt under dette,
siger nu til jer: "I er drømmenes mordere.
I er de vilde.
Ja, det er jer, der altid har været uciviliserede."
Civiliser jer selv.
Denne nation er tiltrukket af det spektakulære,
tiltrukket af flammerne.
Men vi lægger ikke mærke til optændingen.
Og optændingen er den lovgivning, der er baseret på anti-Sorthed.
HOLD VORES HVIDE SKOLER HVIDE
Benægtelse af uddannelse. Optænding.
Ulige bolig- og beskæftigelsesmuligheder.
Optænding.
Hyperpolitiarbejde i sorte samfund, optænding.
Stop og visiter…
Politi, stop!
Krigen mod narko…
Massefængsling…
Når man har love, strukturer og institutioner,
som med vilje holder sorte nede,
skaber man fællesskaber, som konstant kan blive kriminaliseret.
Og der er tråden igen.
Når vi tænker på racismens historie i dette land,
tænker vi i virkeligheden på magtens historie.
Alt i samfundet, som er blevet brugt til at undertrykke sorte i dette land,
handler om, at de vil beholde magten.
Den hvide elite,
det er fordelen for dem.
De kan beholde deres magt.
Vi har lært, at magt er en begrænset ressource,
at den er en tærte.
Har jeg mere, har du mindre. Har du mere, har jeg mindre.
Hvis det ledende princip er at beholde alt til enhver pris,
så vil man gøre alt, hvad der skal til.
Man vil lyve, snyde, stjæle og dræbe for at holde fast i det.
Det arbejde, der burde være blevet gjort
i tiden lige efter slaveriet,
arbejdet med at omorganisere, udstyre
og konceptualisere hele samfundet,
så det kunne være muligt for tidligere slaver
at være fri og lige,
det arbejde blev aldrig gjort.
Pas på!
Jeg tror, at hvide mennesker er bange for, hvad der vil ske,
hvis de sætter et spejl op foran sig selv.
MYRDET AF POLITIET
At de vil se, at i generationer, århundreder
har de pint og undertrykket sorte, brune og farvede mennesker,
og de ved måske ikke, hvad de skal gøre med den fortid.
Der kommer et "Hvad nu?"-spørgsmål.
"Nu ved I det. Hvad nu?"
De må overveje, om de vil fortsætte med at leve i den arv.
Hjerterytmen i racisme er benægtelse
og konstant at benægte racismens vedholdenhed.
At håndtere den måde, racisme er indoktrineret på,
kræver faktisk en aktiv indstilling.
Og det er antiracisme.
SANDHEDEN OM ET ANTIRACISTISK SAMFUND
Folk tænker konstant på, at hvis vi skaber et anti-racistisk samfund,
hvad de så vil miste
i modsætning til, hvad de får.
Hvis man vil have et effektivt socialt netværk og et effektivt samfund,
er det nok ikke en god idé at undertrykke en del af befolkningen.
Jeg ved ikke, hvordan det vil se ud, men jeg ved, at det er muligt,
fordi nogen, en række mennesker, sammensatte systemet i starten.
Og hvis de kunne sammensætte systemet,
så kan vi ændre systemet.
Det handler ikke kun om at have en bedre idé om at elske sin næste.
Det er ikke det, vi taler om.
Hvis "anti-racistisk" kun betyder, at du ikke har noget imod farvede,
hvordan gør det så mit liv bedre?
Fordi du ikke har noget imod mig.
Men når du indser det og går ud og siger:
"Hvordan har vores strukturelle modvilje mod disse mennesker,
at vi ignorerede disse mennesker,
gjort det sværere for dem at leve?"
Så kan det blive til noget. Nu er der en vej.
Sorte ved, hvad de vil have.
De har idéer om, hvordan frihed og befrielse vil se ud.
Og det ligner ikke en radikal utopi.
Det ligner den verden, hvide lever i.
Den verden, hvide lever i og aldrig sætter spørgsmålstegn ved.
Jeg elsker at være sort.
Jeg takker Gud for, at jeg er sort.
Jeg elsker min sorte mand og den sorte baby, vi får.
Jeg elsker min sorte familie og min sorte nabo, frøken Janet.
Jeg elsker min sorte kirke og min sorte musik.
Jeg elsker alt det, Sorthed har givet Amerika,
uanset om Amerika anerkender det.
Så sig mig, hvad er der galt med sorte?
Intet. Der er intet galt med sorte.
Der er intet galt med sorte.
Se, hvor fuldstændig absurd det er.
Det eneste, der er galt med sorte, er,
at vi tror, der er noget galt med sorte.
Tekster af: Mila Tempels